## dachser_inteligent_logistics

Tlačová správa V Bratislave, 25. 10. 2021

# **Ženy by mali mať odvahu pracovať v oblasti, ktorú nepoznajú**

**Iveta Šurganová je stelesnením emancipácie a ukazuje, že mať kariéru a byť ženou sa navzájom nevylučuje. Je skúsenou manažérkou, ktorá vedie financie a administratívu v spoločnosti DACHSER. Aktívne podporuje rozvoj manažérskych a vodcovských talentov a ďalších talentovaných žien pri dosahovaní ich vysnívaných cieľov. V spoločnosti DACHSER našla zamestnávateľa, ktorý ponúka rovnaké príležitosti pre všetkých - bez ohľadu na pohlavie, farbu pleti alebo vierovyznanie.**

Iveta nastúpila do spoločnosti DACHSER v roku 2013. V tom čase bolo jej úlohou prepojiť požiadavky prichádzajúce z centrály v nemeckom Kemptene s lokálnym slovenským prostredím a pripraviť spoločnosť na prechod na SAP. Implementácia SAP bola úspešne dokončená v roku 2014. Ako hovorí samotná Iveta: *"Poviem vám pravdu, na začiatku to bola výzva, ako to všetko zvládnem, v segmente logistiky som sa ešte len orientovala. Okrem iného, bolo potrebné reštrukturalizovať pôvodný tím na moderný a dynamický, aby bol pripravený na prechod z miestnych účtovných a finančných štandardov na medzinárodné."* Zvládnutie niekoľkých väčších projektov, dôvera a podpora nadriadených posunula Ivetu k povýšeniu na pozíciu Finančnej manažérky. V roku 2017 sa k riadeniu finančného oddelenia pridali aj oddelenie ľudských zdrojov, controlling, facility manažment, IT, oddelenie manažmentu kvality a marketing. Inými slovami, Iveta sa chopila príležitosti a ukázala to, čo by malo byť každému jasné, že ženy sú schopné líderky a patria do logistiky.

Tajomstvom jej úspechu je podľa jej slov okrem iného dobre zostavený tím, na ktorý sa môže spoľahnúť. „Nikdy nepodceňujte hodnotu dobrého tímu, úspešný nie je jednotlivec, ale skvelo zohratý tím.*“ Kolegovia sú spoluautormi rôznych projektov na regionálnej úrovni. Aj tí, ktorí nie sú riadiacimi pracovníkmi sa tak môžu dostať k veľmi zaujímavým projektom. Ako hovorí Iveta: „Práve v tomto bode schopný líder dokáže identifikovať potenciálne talenty vo svojich tímoch. Tie v správne nastavenom prostredí dokážu v rámci spoločnosti ďalej rásť.“* DACHSER ako zodpovedný zamestnávateľ má ambíciu byť atraktívnym vo svojom segmente na Slovensku, čo je do istej miery spojené aj s dobrým marketingom spoločnosti. *"Vydali sme sa na neľahkú cestu, ale verím, že dnešná tvrdá práca nám prinesie v budúcnosti vytúžené ovocie. Sama vnímam DACHSER ako veľmi úspešnú a stabilnú medzinárodnú spoločnosť, ktorá vytvára zdravé a atraktívne pracovné prostredie,"* dodáva Iveta Šurganová.

Okrem svojej pracovnej agendy v spoločnosti DACHSER Iveta podporuje aj rozvoj líderstva v organizácii prostredníctvom programov talent manažmentu a mentoring programu. Je zároveň aj členkou rôznych skupín po celom Slovensku, zameraných na mladé ženy, ktoré chcú nájsť svoju vlastnú cestu k úspechu v podnikaní a manažmente. Do svojej práce vkladá oveľa viac, než je potrebné, čo sa potom prejavuje i navonok. Koniec koncov, ako Iveta uzatvára: *"Robím to, čomu verím a čo mi dáva zmysel. Považujem za potrebné zdieľať svoje skúsenosti a tým podporovať ľudí v dosahovaní vlastných úspechov."*

### **Základom je neustále vzdelávanie zamestnancov**

V súčasnosti po celom Slovensku pracuje 205 zamestnancov, najviac na pobočke v Lozorne. Každý nový zamestnanec prejde onboarding programom, aby sa ľahšie zorientoval a adaptoval v novom pracovnom prostredí. Stratégiou DACHSER je cielene rozvíjať zamestnancov v potrebných kompetenciách a v súlade s konceptom vzdelávania v jednotlivých životných cykloch zamestnanca.  Dobre pripravený zamestnanec tak môže ľahšie plniť svoje úlohy a prispievať k vysokým štandardom kvality poskytovaných služieb.  Rozvoj a vzdelávanie zamestnancov prebieha na lokálnej i medzinárodnej úrovni a je súčasťou firemnej kultúry.

Iveta Šurganova vyštudovala odbor Manažment a Marketing na vysokej škole v poľskom Lodži. Plynule hovorí po anglicky a poľsky a za základný pilier úspechu považuje svoju rodinu.

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: [anka.palfiova@gmail.com](mailto:anka.palfiova@gmail.com%20)

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: [martin.stiglinc@dachser.com](mailto:martin.stiglinc@dachser.com)

www.dachser.sk